section_heading: Pozadina
paragraph_text: Sastav je bio razočaran izdavačem Atlantic Records jer nije dovoljno uključen u njegov rad. U siječnju 1973. Keith Emerson, Greg Lake, Carl Palmer i njihov menadžer Stewart Young odlučili su osnovati vlastitu diskografsku kuću. Zajedno su kupili napuštenu kinodvoranu u Fulhamu u Zapadnom Londonu i prenamijenili je u sobu za probe i sjedište tvrtke, naknadno nazvano Manticore Records. Lake je izjavio: "Uspostavili smo Manticore kako bismo rad na albumu učinili što boljim. Također smo bili svjesni nekoliko glazbenika koji su s teškoćom objavljivali glazbu i dobivali ugovore za objavu albuma."<ref>Powell, Mark. Brain Salad Surgery, knjižica albuma iz 2008. Sanctuary Records, str. 5 Članovi sastava znali su da neće imati dovoljno vremena za upravljanje tvrtkom, pa je Mario Medious, Atlanticov promotor koji je radio s Emerson, Lake & Palmerom od njegova debitantskog albuma, u travnju 1973. postao predsjednik Manticore Recordsa. Atlantic je bio zadužen za distribuciju.